Han har en inkomplett ryggskade etter en motorsykkelulykke, og begynte å konkurrere høsten 1993. Etter sin debut i de paralympiske vinterleker i 1994 på Lillehammer har han blitt en av Norges mestvinnende kjelkehockeyspillere, ved siden av Helge Bjørnstad, Atle Haglund og Kjetil Korbu Nilsen. Disse spillerne har kommet til finalen i alle mesterskap de har stilt opp i. Han har siden deltatt for Norge i de paralympiske vinterlekene i 1998 i Nagano, 2002 i Salt Lake City, 2006 i Torino, 2010 i Vancouver og 2014 i Sotsji.